П Р О Т О К О Л    № 40

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ
/19.11.2013 г., вторник/

Днес, 19.11.2013 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

	ПРЕДСЕДАТЕЛ: 		КАЛИН КАЛПАКЧИЕВ
	ЗАМ.-ПРЕДСЕДАТЕЛ:	ЕЛКА АТАНАСОВА

		и ЧЛЕНОВЕ:		ГАЛИНА КАРАГЬОЗОВА
					КАМЕН ИВАНОВ
					МАРИЯ КУЗМАНОВА
			МИЛКА ИТОВА
					РУМЕН БОЕВ
					РУМЕН ГЕОРГИЕВ
					ЮЛИАНА КОЛЕВА - отсъства

На заседанието присъстваха и експертните сътрудници към комисията: Красимира Василева – началник-отдел „ЮОДКВСС”, и Румен Митев – главен експерт „Съдебна статистика”.

На основание решение на комисията по Протокол № 22/11.06.2013 г., т. 6, в днешното заседание присъства и Борис Митов и Даниела Величкова - студенти от юридически факултети, които провеждат стаж в Администрацията на Висшия съдебен съвет.

След разисквания по обявения дневен ред и допълнително постъпили материали
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред следните допълнителни точки:

- Анализ на практиката и подходите при оценка на натовареността на магистратите, възприети от страните - членки на Съвета на Европа – като точка 5 от дневния ред.

Отговор от Датската съдебна администрация по въпрос, поставен чрез ЕМСС относно предоставяне на информация във връзка с критериите, методологията, начина на извършване на преструктурирането на военните им съдилища – като точка 6 от дневния ред.

ПО ДНЕВНИЯ РЕД

1. ОТНОСНО: Писмо - становище от председателя на Районен съд гр. Благоевград относно степента на натовареността на РС-Благоевград в контекста на чл. 6 от Правилата за командироване на съдии, прокурори и следователи, приети с решение на ВСС по Протокол № 25 от 27.06.2013 г. (вх. № 11-07-1674/11.11.2013 г.)

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Комисията изразява следното становище:
При анализ на статистическите данни за натовареността на съдилищата за периода 2009-2012 г, както и за първото полугодие на 2013 г., се установява, че Районен съд гр. Благоевград в сравнение с всички районни съдилища от страна е много натоварен, а в сравнение с районните съдилища в областните центрове е средно натоварен. За приемане на този извод комисията се базира на статистическите данни за броя и вида на делата, без да се отчита тяхната сложност.
Статистическите данни относно натовареността на съдилищата би следвало да се вземат предвид от административните ръководители при мотивиране на заповедта по чл. 6 от Правилата за командироване на съдии, прокурори и следователи.

1.2. Изпраща решението по точка 1.1, заедно с обсъдените в тази връзка статистически таблици, на председателя на Районен съд - Благоевград, за сведение.

2. ОТНОСНО: Решение на Висшия съдебен съвет по Протокол № 44 от заседание, проведено на 13.11.2013 г., относно преструктуриране на органите на военното правораздаване

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

За следващото заседание на комисията да се подготви проект на решение, съгласно решението на Висшия съдебен съвет по точки 1.1 и 1.2 по Протокол № 44 от 13.11.2013 г.

3. ОТНОСНО: Обсъждане на график за провеждане на срещи на КАОСНОСВ с магистрати по апелативни райони в изпълнение на т.3.3 от Годишен план за дейностите на КАОСНОСВ за периода ноември 2012 – ноември 2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. За следващо заседание на комисията да се подготви доклад за проведените срещи от председателя и заместник-председателя на комисията в Апелативен съд Пловдив – на 4.11.2013 г., и в Апелативен съд Бургас – на 5.11.2013 г.
3.2. След провеждане на срещата в Софийски апелативен съд, предвидена за 22.11.2013 г. да се изготви доклад и да се внесе за заседание на комисията.

4. ОТНОСНО: Извлечение от Протокол № 39/06.11.2013 г. на Комисия „Публична комуникация” на ВСС, с приложен Проект на План за кризисен PR на ВСС, за запознаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. По представения Проект на План за кризисен PR на ВСС комисията има следната забележка:
В раздел ІІ, четвъртото тире – думите „но не на вина” да отпаднат.
По останалите текстове от проекта комисията няма забележки.

4.2. Изпраща решението по т.4.1 на Комисия „Публика комуникация” на ВСС, за сведение и отразяване на забележката в проекта.

5. ОТНОСНО: Анализ на практиката и подходите при оценка на натовареността на магистратите, възприети от страните - членки на Съвета на Европа.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема представения анализ.
5.2. Внася анализа по т.5.1 за приемане от ВСС, като допълнителна точка по дневния ред за заседанието му, свикано за 21.11.2013 г.

6. ОТНОСНО: Отговор от Датската съдебна администрация по въпрос, поставен чрез ЕМСС относно предоставяне на информация във връзка с критериите, методологията, начина на извършване на преструктурирането на военните им съдилища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Приема за сведение представения от дирекция „Международна дейност” превод на отговора от Датската съдебна администрация, получен по електронна поща на 25.10.2013 г.
6.2. След получаване на по-пълен отговор от страна на Датската съдебна администрация, същият да бъде преведен от дирекция „Международна дейност” и предоставен на комисията.

ПРЕДСЕДАТЕЛ
НА КОМИСИЯТА:   / п /
КАЛИН КАЛПАКЧИЕВ